Močiar (prírodná rezervácia)

Močiar je prírodná rezervácia v správe štátnej ochrany prírody Malá Fatra.

Nachádza sa neďaleko sútoku rieky Orava a Váhu v katastrálnom území obce Stankovany v okrese Ružomberok v Žilinskom kraji. Územie bolo vyhlásené v roku 1993 na rozlohe 8,1578 ha, so 4. stupňom ochrany.

Predmetom ochrany je: Ochrana ojedinelého geologického javu - plochých štítových travertínových útvarov s pestrými slatinnými fytocenózami na odumretých útvaroch. Výskyt značného počtu veľmi až kriticky ohrozených druhov rastlín.

Územie európskeho významu 
Výnosom Ministerstva životného prostredia Slovenskej republiky č. 3/2004-5. 1 zo 14. júla 2004, ktorým sa vydáva národný zoznam území európskeho významu bolo územie zaradené medzi územia európskeho významu s identifikačným kódom SKUEV0254 Močiar.

Referencie

Iné projekty

Externé odkazy 
 
 Chránené územia, Štátna ochrana prírody Slovenskej republiky

Prírodné rezervácie v Žilinskom kraji
Chránené územia v okrese Ružomberok
Územia európskeho významu na Slovensku
Chránené územia Národného parku Malá Fatra
Stankovany